香港島專線小巴1號線

香港島專線小巴1號線係香港香港島一條專線小巴線，來往香港站同埋山頂，係香港境內頭一條專線小巴路線，而家由景益有限公司營運。佢係來往山頂到山腳市區收費最平嘅公共交通路線。

歷史
1972年5月1號：當日10:00起投入服務，當時由山頂豪華公共小型巴士營辦，用車10架，收費$1，試辦為期1年。當時香港政府響喺山頂試行私營豪華小巴制度，結果試驗成功，並響1974年改為專綫小巴制度，奠定香港專線小巴嘅基礎。
1974年6月17號：去中環方向改經上亞厘畢道、雅賓利道同雲咸街，唔經花園道同昃臣道。
1978年12月1號：阿袁豪華小巴公司獲得為期3年嘅專利權，經營呢條線、2號線同3號線。
1981年10月23號：政府唔再延續阿袁豪華小巴公司嘅專營權，將旗下路線一併重新招標，同年12月1號改由新營辦商接手經營。
1982年9月5號：假日增設特別班次，07:30-19:30由中環添馬艦循環來往麥當勞道，每15分鐘一班，收費$1。此特別班次喺1987年8月26號編為香港島專線小巴1A線。
2005年5月15號：中環總站由龍匯道搬到香港站。
2008年5月：去中環方向頭班車提早15分鐘到6:45。

小巴薈：港島區專線小巴1號線

01